Hirunda kaprimulgo

Nana kaprimulgo aŭ laŭ la scienca nomo Hirunda kaprimulgo (Nyctipolus hirundinaceus) estas specio de kaprimulgoj en la kaprimulga familio Kaprimulgedoj. La specioj troviĝas en Suda Ameriko, sed ĝi estas endemio de Brazilo.

Taksonomio kaj sistematiko
La Hirunda kaprimulgo estis origine metita en genron Caprimulgus, sed DNA-analizoj montras ke ĝi kaj ties frata specio la Nigreca kaprimulgo (Nyctipolus nigrescens) postulas sian propran genron.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Alfano, A. (2020). Pygmy Nightjar (Nyctipolus hirundinaceus), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 6an de Oktobro, 2021 Ĝi havas tri subspeciojn, la nomigan N. n. nigrescens, N. n. cearae, kaj N. n. veilliardi.

Aspekto
La Hirunda kaprimulgo estas 16 ĝis 20 cm longa; unu masklo pezis 32 g. Maskloj de la nomiga subspecio havas brunajn suprajn partojn kun grizecaj blankaj kaj cinamaj makuloj. La vosto estas bruna kun pli palaj strioj; kelkaj plumoj havas blankajn pintojn. Ili havas flavecbrunan gorĝostrion kaj blankan mentonon kaj gorĝon kun brunaj strioj. La supra brusto estas larĝa flavbruna cinama bendo kun brunaj makuloj, la malsupra brusto estas bruna kun palaj makuloj kaj strioj, kaj la ventro kaj flankoj flavecbrunaj kun brunaj strioj. Inoj similas al la maskloj sed pli palaj kaj ne havas la blankon sur la vosto. N. n. cearae estas pli pala ol la nomiga, kun pli ruĝecbruna ventro kaj pli helbrunaj strioj sur la subaj partoj. La vosto havas pli da blanko. N. n. veilliardi estas pli malhela ol la nomiga.

Distribuado kaj habitato
La nomiga subspecio de Hirunda kaprimulgo troviĝas en la nordorientaj brazilaj ŝtatoj Piauí, Bahio, kaj Alagoas. N. n. cearae troviĝas en nordorienta Brazilo, de norda Ceará suden ĝis ekstrema norda Bahio. N. n. veilliardi troviĝas en sudorienta Minas Gerais kaj okcidente ĉe centra ŝtato Espírito Santo de orienta Brazilo.

La Hirunda kaprimulgo loĝas en sekaj pejzaĝoj de arbustaro kaj foliarbaro. En la regiono Kaatingo ĝi preferas gruzajn aŭ ŝtonajn lokojn. En la regiono de la Atlantika Arbaro ĝi tipe troviĝas ĉe ŝtonaj nudrokoj.

Reproduktado
La Hirunda kaprimulgo estas kutime sola krom kiam parigita por reproduktado. Ĝi tipe ripozas sur malferma tero dum la tago.

Manĝado
La Hirunda kaprimulgo estas aktiva de krepusko ĝis tagiĝo. Ĝi manĝoserĉas en malfermaj areoj per flugado supren de la tero por kapti predon kaj revenante al la sama loko. Ĝia dieto ne estis studita detale sed oni scias, ke ĝi konsistas el insektoj.

Reproduktado
La Hirunda kaprimulgo reproduktiĝas dum la pluvsezono, inter novembro kaj majo. Ĝi demetas unuopan ovon sur nuda tero. Inoj zorgas pri la nesto dumtage kaj maskloj nokte. Ambaŭ seksoj havas distraĵan montradon responde al eblaj minacoj.

Voĉo
La kanto de la Hirunda kaprimulgo estas "mallonga ununota, fajfa, ŭio aŭ hjo, kaj ofte estas antaŭita de rapida serio de 3-4 ŭa-notoj, ekz. ŭa ŭa ŭa ŭio." Ĝia alarma krio estas "likvaj prrip-notoj."

Statuso
La IUCN taksis la Hirundan kaprimulgon kiel Malplej Zorgigan. Ĝia populacio estas nekonata kaj supozeble malpliiĝas. La vivejo de kaatingo aparte estas trafita de pliigita setlado kaj agrikulturo.

 Referencoj 

Kategorio:Kaprimulgoformaj
Kategorio:Birdoj de Brazilo